CELEX: 32009D0312
Language: sl
Date: 2009-04-02 00:00:00
Title: 2009/312/ES: Odločba Komisije z dne 2. aprila 2009 o spremembi Odločbe 2000/96/ES glede mrež namenskega epidemiološkega spremljanja za nalezljive bolezni (notificirano pod dokumentarno številko C(2009) 2351) (Besedilo velja za EGP)

3.4.2009   
            
            
               SL
            
            
               Uradni list Evropske unije
            
            
               L 91/27
            
         
      ODLOČBA KOMISIJE
   
   z dne 2. aprila 2009
   o spremembi Odločbe 2000/96/ES glede mrež namenskega epidemiološkega spremljanja za nalezljive bolezni
   (notificirano pod dokumentarno številko C(2009) 2351)
   (Besedilo velja za EGP)
   (2009/312/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe št. 2119/98/ES Evropskega parlamenta in Sveta z dne 24. septembra 1998 o vzpostavitvi mreže epidemiološkega spremljanja in obvladovanja nalezljivih bolezni v Skupnosti (1) ter zlasti člena 3 Odločbe,
   ob upoštevanju naslednjega:
   
               (1)
            
            
               Odločba Komisije 2000/96/ES z dne 22. decembra 1999 o nalezljivih boleznih, ki jih bo po Odločbi št. 2119/98/ES Evropskega parlamenta in Sveta postopoma zajela mreža Skupnosti (2), določa seznam nalezljivih bolezni in posebnih zdravstvenih problemov za namene epidemiološkega spremljanja. Glavna namena za razvoj takšne mreže za spremljanje in obvladovanje nalezljivih bolezni na ravni Skupnosti sta bila zbiranje in usklajevanje informacij iz mrež spremljanja, ki obstajajo v državah članicah v zvezi z javnim zdravjem.
            
         
               (2)
            
            
               V času sprejetja Odločbe 2000/96/ES mreža Skupnosti ni mogla zajeti vseh nalezljivih bolezni ali posebnih zdravstvenih problemov, izbranih za epidemiološko spremljanje, zato so bile opredeljene nekatere mreže namenskega spremljanja, ki bi že lahko bile vzpostavljene.
            
         
               (3)
            
            
               Odločba Komisije 2003/542/ES z dne 17. julija 2003 o spremembah Odločbe 2000/96/ES o delovanju mrež namenskega spremljanja (3) med drugim določa nalezljive bolezni in posebne zdravstvene probleme, za katere so bile takrat vzpostavljene mreže namenskega spremljanja.
            
         
               (4)
            
            
               V Uredbi (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (4) je mreža namenskega epidemiološkega spremljanja opredeljena kot vsaka specifična mreža o boleznih ali posebnih zdravstvenih vprašanjih, izbranih za epidemiološko spremljanje, med akreditiranimi strukturami in organi držav članic.
            
         
               (5)
            
            
               S členom 3(2)(d) Uredbe (ES) št. 851/2004 je bil Evropski center za preprečevanje in obvladovanje bolezni pooblaščen za usklajevanje evropske mreže organov, ki delujejo na področjih ciljev centra, vključno z mrežami, ki izhajajo iz dejavnosti javnega zdravja, ki jih podpira Komisija, in delujočimi mrežami namenskega epidemiološkega spremljanja.
            
         
               (6)
            
            
               Evropski center za preprečevanje in obvladovanje bolezni trenutno spremlja relativni pomen bolezni in posebnih zdravstvenih problemov ter, kadar to zahteva epidemiološko stanje, predlaga spremembe seznama nalezljivih bolezni, ki bodo postopoma zajete v mrežo Skupnosti; poleg tega so vse nove bolezni, vključene v Odločbo 2000/96/ES, nemudoma zajete v epidemiološki nadzor Evropskega centra za preprečevanje in obvladovanje bolezni.
            
         
               (7)
            
            
               Velika večina bolezni in zdravstvenih problemov iz seznama v Prilogi I k Odločbi 2000/96/ES je zdaj zajetih v dejavnosti Evropskega centra za preprečevanje in obvladovanje bolezni, zato v navedeni prilogi ni več treba z zvezdico označevati že vzpostavljenih mrež.
            
         
               (8)
            
            
               Odločbo 2000/96/ES je zato treba ustrezno spremeniti.
            
         
               (9)
            
            
               Ukrepi, predvideni s to odločbo, so v skladu z mnenjem Odbora, ustanovljenega v skladu s členom 7 Odločbe št. 2119/98/ES –
            
         SPREJELA NASLEDNJO ODLOČBO:
   Člen 1
   Odločba 2000/96/ES se spremeni:
   
               1.
            
            
               V členu 4(2) se črta prvi pododstavek.
            
         
               2.
            
            
               Priloga I se spremeni, kakor je določeno v Prilogi k tej odločbi.
            
         Člen 2
   Ta odločba je naslovljena na države članice.
   
      V Bruslju, 2. aprila 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 3.10.1998, str. 1.
   
      (2)  UL L 28, 3.2.2000, str. 50.
   
      (3)  UL L 185, 24.7.2003, str. 55.
   
      (4)  UL L 142, 30.4.2004, str. 1.
   
      PRILOGA
      Priloga I k Odločbi 2000/96/ES se nadomesti z naslednjim:
      
         
            „PRILOGA I
            1.   NALEZLJIVE BOLEZNI IN POSEBNI ZDRAVSTVENI PROBLEMI, KI JIH BO POSTOPOMA ZAJELA MREŽA SKUPNOSTI IZ ČLENA 1
            
            
                        1.1.
                     
                     
                        Za nalezljive bolezni in posebne zdravstvene probleme iz te priloge se bo epidemiološko spremljanje v mreži Skupnosti izvajalo s standardiziranim zbiranjem in analizo podatkov na način, ki bo določen za vsako nalezljivo bolezen in poseben zdravstveni problem ob vzpostavitvi posebnih mrež spremljanja.
                     
                  2.   BOLEZNI
            
            2.1.   Bolezni, ki se preprečujejo s cepljenjem
            
            Davica
            Okužbe s Haemophilus influenzae tipa B
            Gripa
            Ošpice
            Mumps
            Oslovski kašelj
            Otroška paraliza
            Rdečke
            Črne koze
            Tetanus
            2.2.   Spolno prenosljive bolezni
            
            Okužbe s klamidijo
            Okužbe z gonokoki
            Okužba s HIV
            Sifilis
            2.3.   Virusni hepatitis
            
            Hepatitis A
            Hepatitis B
            Hepatitis C
            2.4.   Bolezni, ki se prenašajo hrano in vodo, ter bolezni okoljskega izvora
            
            Vranični prisad
            Botulizem
            Kampilobakterioza
            Kriptosporidioza
            Giardiaza
            Okužba z enterohemoragično E. coli
            
            Leptospiroza
            Listerioza
            Salmoneloza
            Šigeloza
            Toksoplazmoza
            Trihinoza
            Jersinioza
            2.5.   Druge bolezni
            
            2.5.1.   Bolezni, ki jih prenašajo neobičajni povzročitelji
            
            Prenosljive spongiformne encefalopatije, nova različica Creutzfeldt-Jakobove bolezni
            2.5.2.   Kapljične okužbe
            
            Legioneloza
            Meningokokna okužba
            Okužbe s pnevmokoki
            Tuberkuloza
            Sindrom akutnega oteženega dihanja (SARS)
            2.5.3.   Zoonoze (razen navedenih pod 2.4)
            
            Bruceloza
            Ehinokokoza
            Steklina
            Vročica Q
            Tularemija
            Aviarna influenca pri ljudeh
            Okužba z virusom zahodnega Nila
            2.5.4.   Hude vnesene bolezni
            
            Kolera
            Malarija
            Kuga
            Virusne hemoragične vročice
            3.   POSEBNI ZDRAVSTVENI PROBLEMI
            
            
                        3.1.
                     
                     
                        Bolnišnične okužbe
                     
                  
                        3.2.
                     
                     
                        Odpornost na protimikrobna zdravila“